Piusa

Piusa on küla Võru maakonnas Võru vallas. 

Kohanime Piusa päritolu pole teada. Võimalik, et see on seotud sõna pikk lõunaeesti vormiga piuneAda Ambus. Lõuna-eesti kohanimesid Pihkva kroonikais. - Keel ja Kirjandus, 1960, nr 12, lk 741-742.

Aastatel 1992–2017 (kuni Eesti omavalitsuste haldusreformini) asus küla Põlva maakonnas Orava vallas.

Külast jookseb läbi Valga–Petseri raudtee ning sellel asub Piusa raudteejaam. Jaamas peatuvad suveperioodil (maist augustini) Elroni reisirongid liinil Tartu–Koidula–Piusa.

Seal asub Piusa liivamaardla. Liiva kaevandamise käigus on moodustatud ka Piusa koopad ning pärast kaevandamise lõppu on koobaste ja seal elavate nahkhiirte kaitseks loodud Piusa koobastiku looduskaitseala.

Mööda külaterritooriumi lõunakülge voolab Piusa jõgi. Jõeäärset ala kaitstakse Piusa-Võmmorski hoiuala koosseisus.

Raudtee ja jõe vahelisel alal asub arvukalt kaitsealuseid kääpaid.

2018. aasta detsembrist kuni 2021. aasta suveni parandab ELF Piusal projekti „Tiigilendlase elupaikade parandamine Eestis‟ raames tiigilendlaste talvitusolusid.

2025. aasta suvest ehitatakse Piusa silla asemele uus sild. Vana sild ehitati aastal 1964 ning remonditi 1994. Silla amortiseerumise tõttu vana sild lammutati ning asemele ehitatakse uus 51,6 meetrine 3-avaline teraskomposiit sild. 

Viited

Välislingid
 Piusa – Külastuskeskus ja koopamuuseum

Kategooria:Võru valla külad